Er ancian se lheuèc, preguèc e s'ajacèc aquiu madeish, ara ombra d'ues sègues, botant jos eth sòn cap un shinhau d'èrba, e Levin hec çò de madeish; e, a maugrat qu'es hastigoses mosques e d'auti babaus que bronzinauen jos eth solei li hègen gatalhiues en ròstre sudorós e en còs, s'esclipsèc de seguic e non se desvelhèc enquia qu'eth solei, passant entar aute costat des sègues, arribèc enquia eth.